曉天
唔使驚
好快就得㗎嘑
嗱 我數到三就掹嘑
牙呢?
曉天 你敢呃我!
哥哥 我唔要掹牙仔
曉天!
你敢呃我!
你唔好走啊
爹
做乜 曉天?
牙仔疼啊
牙仔痛啊
阿爹睇下先
邊隻痛?
擘大啲
呢隻啊?
畀我睇睇睇
阿枝根嫂噖日來過紙廠
邊個無去佢仔飲嗰餐滿月酒呢
佢就鬧邊個
我隔遠都聽到佢鬧人嗰把聲
我即刻匿埋
係啊?
我睇佢個肚 睇來有 娠紀啊
係啊?
媽媽
噉你幾時再生個臊蝦?
問啲噉嘅嘢做乜?
呢個細路太嘈嘑
換咗佢
唔換
換咗你
唔換
換咗你
唔換
金喜啊
食咗飯未啊
五味肉羹
唔使咯
唔好客氣
係…
你唔食肉嘅 我差啲唔記得添
條村而家都因為你哋紙廠旺起來
越來越多人入來買紙
坐啊 隨便坐啊
有乜嘢酒?
你哋來啱地方嘞
小店有自家釀製嘅「千日春」
雖然係村酒
但係比得上老酒嘅味道㗎
噉同我來四角先
好
唔係
八角
係 八兩「千日春」
兩位都係拳師啊?
你哋都係要去縣城嘅呢?
話你哋知
幾個月前
我呢度來咗一對父女
都係跑江湖嘅
佢哋賣咗幾粒 「大力丸」畀我
食咗之後
不知幾爽啊!
酒來嘑…
我哋呢隻酒
又叫「透瓶香」
亦叫「門前倒」
啲酒點解咁難飲㗎
小二
條村有無櫃坊?
有啊…
就喺對面路口啊
我哋來攞銀子
係來買紙係嘛?
我哋來攞銀子
有無陳牒啊?
我哋來
係攞銀子㗎
聽明白未啊?
銀子呢?
銀子喺邊度?
你斬錯咗啊
救命啊…
爹!
你點啊?爹?
十趾不致命
兩肺不致命
腎囊不致命
莖物不致命
兩肩不致命
方正!
你哋看住啲細路
兩膝不致命
兩掌不致命
兩腳底不致命
大人請用薑蔥 辟屍臭㗎
兩腳腕不致命
兩腳背不致命
「盜犯閻東生」
大人
徐捕快你急成噉樣
究竟乜嘢事呀?
大人屬下發現
死嘅其中一個疑犯係十大通緝犯之一啊
佢叫閻東生
大人記得嗎
閻東生係多宗案件嘅主謀
濫殺無辜手段兇殘
我哋曾經捉到佢
將佢收監三日 但佢武功高強
走甩咗
你意思係呢個劉金喜
無意之中將閻東生捉拿歸案?
係
唔單止歸案
重將佢殺死咗
係啊
噉即係喺本縣歸嘅案啊
好太好嘑!
你快哋去安排我要見見呢個大英雄
唔單止要見
重要代表縣衙門同埋百姓
好好答謝佢
走
邊個係劉金喜啊?
快啲啊 係 來嘑
各位鄉親
已經查清楚嘞
死呢個人呢
叫做閻東生
呢個人係通緝犯
佢係多宗命案嘅主謀
由我哋呢位大英雄
劉金喜
將呢個重犯歸案
係件好事呀
金喜要鴨梨
去到北口再走南地
成籮買㓟埋皮
金喜金喜食個梨
捉到賊出口氣
阿玉睇見心歡喜
今晚黑打賞金喜
打金喜賞金喜
丁巳年立夏…
我奉命到劉家村
案發現場：櫃坊
案中人：造紙工人、兩名逃犯
一個手無寸鐵嘅造紙工人
點樣打死一個習武多年嘅閻東生?
你哋識唔識劉金喜?
大家住埋同一條村 當然認識啦
噉劉金喜係咪一直以來都住喺呢條村㗎?
噉又唔係喎
唔係
佢同阿玉成咗親之後先住落來
佢同我哋唔同喎…佢唔係姓劉
佢好似係姓龔
龔?
嗰陣方正至得幾歲
佢阿爹就走咗
阿玉嫁畀金喜之後先至有曉天
有一次我問金喜
我問佢啊「你係由邊條村來㗎?」
佢話「龔家莊」
重話佢成家都係屠夫來嘅
屠夫?
雙眼充血
係腦部嚴重受創出血
閻東生嘅太陽穴受到重創
太陽穴底下係「迷走神經」
最重要嘅一段
控制人嘅心跳
一旦受到重創心臟立即停止跳動
只用雙拳
就可以將皮下層嘅神經打斷
呢個人一定武功非凡
江湖上只有三個人可以做得到
房日壽
清河繹幕人…
科舉武狀元生性殘暴被革職
終日沉醉賭坊…
身家敗盡
一把火燒毀賭坊
燒死數十條人命
從此人間蒸發
「千斤刀」趙一廣又名「眼裏針」
行劫太汾標局
搶走財物不留活口
挖走眼珠割走舌頭
三日三夜痛苦而死
卜元…
刀法如神生性兇殘
嗜好割斷人體動脈放乾人血
將受害人頭臚拋入滾湯之中
金喜來呢條村啱啱過完年
有日下晝
佢來到我哋酒館
畀壺酒我
好啊
老闆乜來㗎?
你噉都要問?
却鬼丸你都未見過啊?
却鬼丸
係每年正月初一早晨
男嘅配戴喺左臂
女嘅配戴喺右臂
用來驅鬼嘅
但係佢話
鄉下就無呢個習俗
佢鄉下喺連州
呢件事我印象特別深刻
連州…
但連州嘅習俗應該係一樣
係啊
唔係有乜問題吖嘛
金喜係一個好人來㗎
唔好用啊
你知我唔喜歡魚𦢊嗰啲腥味
藥坊嘅東嫂話有一隻藥
朝早放喺水裏面飲就唔會
水銀來㗎 有毒㗎
對你身體唔好
有娠紀點啊?
生多個 最多辛苦啲
你…
唔開心呀?
無唔開心
始終 死咗兩條人命
但佢哋壞人呀
官府話佢哋可能係去鳳城劫義倉㗎
不過途中經過呢度
所以…
金喜其實你做咗件好事
呢個捕快雖然性情古怪
但係要住三等房
一定係個清廉嘅捕快
聽日嘅飯菜呢 我哋唔好要佢銀兩嘑
人只係一個臭皮囊
沒乜可以自誇
無乜清廉唔清廉?
好人壞人都由我哋嘅身體去決定
人迎穴主管飢餓
呢個人嘅人迎穴天生活躍
係個放縱口腹之慾嘅人
同我來四角先…
唔係 八角
酒會散氣
加速佢嘅心臟停頓
佢嘅係俾自己嘅人迎穴出賣
而我
係俾我嘅膻中穴出賣
膻中穴主管對人嘅同情心
我嘅膻中穴天生活躍
對人易動同情心終於鑄成大錯
我曾經捉過一個少年
佢偷咗養父母嘅錢
但我放咗佢
我以為法唔應該凌駕人情
點知佢喺飯餸裏面落毒
當場毒死佢父母
而我就身中劇毒
所以我放兩針
一針放膻中穴
壓抑我對人嘅同情心
一針放天突穴
控制我身體嘅劇毒
我醫治我嘅身體
同埋性格上嘅弱點
自此之後
佢就經常喺我身邊出現
佢話
人性唔可靠
只有法，只有物質，係唔會呃人
係你啊
我揾唔到門
鄉下地方邊度有門
你揾金喜啊?
佢喺紙廠
唔係
我來揾你
你咳得好利害 我幫你煮碗粥啊
唔使
唔麻煩 好快
好快㗎
我早兩日聽酒館老闆講
金喜幾年前先正式加入村嘅族譜
金喜
唔係姓劉㗎係嘛?
應該係四五年前嘅事
嗰陣時…
我已經有咗曉天
就求族長將金喜個名寫喺族譜裏面
就係噉
噉你哋…
係點識㗎？
咁耐嘅事唔係好記得嘑
淨係記得佢嗰日經過條村
後來佢話佢同家人嘈
之後就離家出走
佢從來都無提起過佢屋企
定係屋企有事唔講得你知?
一家人有乜唔講得
金喜有無見過你以前嘅丈夫?
無見過
我…
係咪講錯嘢?
當日嗰個人
話走就走
本來講好夜晚返來食飯
結果…
原來一早決定唔再返來
連瞓慣個木枕頭都攞走埋
丟低我同方正
所以呢種人…
金喜唔需要見
所以
金喜有時同我講
佢話今晚返來見我
我就叫佢唔好講
唔好講…
佢嘅家事 我怕我開口問佢
有一日 佢又唔再返來
第一次查問嫌疑犯小暑
當時你係點樣攬住閻東生㗎
我記得好似係…
好似噉樣…
噉樣攬實佢
好繼續
我死都無放手啊
我死攬住佢
佢就將我掉來掉去
你係以力借力
牽動閻東生嘅一舉一動
所以閻東生點樣都擺脫唔到你
噉佢嘅耳仔係點樣俾人斬落來㗎?
嗰時立立亂啊
我唔知啊…
矇矇查查我見到矮嗰個
揸住把刀嘅 喺後邊劈過來
劈過來我梗係閃啦
突然聽到「呀」一聲喎
無知發生乜事嘞
你係話…
佢哋自己人斬自己人?
係啊 係啊!
佢哋係自己人斬自己人啊
就係噉啊
好奇怪啊
噉矮嗰個係點樣死呢?
我知道啊 我知道啊!
我睇到嗮㗎
佢係由呢邊跑咗過來
然後飛咗上去突然間「嘣」一聲掉咗落來
然後就死咗嘑
你呢招叫「順水推舟」
雙手向地板借力 鯉躍於後
渾勁全身
你已經準備好大開殺戒
你擊中佢嘅雲門穴
形成血塊…
沿血管流向心臟血塊堵塞血管
血液不通心肌停頓
嗰個大個子噉撞我出來喎
就係噉撞我出來嘞
擁我個頭
入咗落水
我梗係同佢搏命啦
搏命 搏嗮老命
我又唔識水喎
噉閻東生係點樣死嘅呢?
你係故意引佢入水裏面
你利用水壓
卸走閻東生拳頭嘅力度
你攻擊太陽穴底下嘅迷走神經
佢就算唔死
大腦神經亦會嚴重受損終生癱瘓
你用咁狠嘅招式
係要殺人滅口啊
劉金喜
你到底係乜人?
我大命囉
可以嘑 辛苦嗮
明天見
明天見?
重有乜唔了解啊?
我今晚就會諗到
金喜見義勇為
立下大功
祠堂決定動用祠產
公助方正去縣府讀書同埋赴府
以節省應試嘅費用
他日方正中試
祭祖同各方面打點嘅開銷
亦將由宗祠支付
阿玉
方正今年係「更衣之年」咯 吓?
剛剛十二歲嘑
過一陣子嘅成人禮
換過大人嘅衣服
方正就真正長大
你兩夫婦辛辛苦苦
將子女養育成人
他日方正成才
你兩位就可以享清福啊
做父母嘅都係噉樣諗㗎嗟
多謝
金喜家前有玉帶水
高官易取呀
無可能!
你嘅呼吸氣段點會喺我之下
以你嘅功夫底子
呼吸氣段起碼十段以上
先可以氣取丹田
隨時候用
得兩段
無可能
來 我幫你啦
唔使嘑 徐大人!
唔好客氣
哎
徐大人 好重啊
救命啊!
金喜唔好逳啊 會跌你落去!
救命啊!
佢由咁高嘅地方掉落去
重量加下墜嘅速度
樹枝無可能承受得到
除咗重量重有質量密度
佢嘅重量加速度
一定要比佢身體排出同樣體積嘅空氣輕
噉先可以唔跌落去
但空氣分明只有佢體重嘅八百分之一
除非佢可以令到自己嘅質量隨時變化?
噉即係輕功
你無事啊嘛?
如果你今日無來
我就唔會跌落水
呢啲就係因緣
都話唔係故意嘅
唔係
和尚教過我
萬事呢
由千絲萬縷嘅因緣組成
一切事物皆無自性
就係呢個意思
即好似
如果我唔係來到呢條村
我唔會識到阿玉
阿玉嘅男人無走到
我唔會做到佢丈夫
如果我無去幫阿劉老闆
我唔會遇到嗰兩個賊
佢兩個就唔會死
你就唔會來到呢一度
所以人點會有「自性」
如果一個人犯錯
亦即係眾生犯錯
每個人都係同謀者
你係話殺人犯之所以成為殺人犯
而非佢嘅「自性」 ?
佢只係生於殺戳之家
佢殺咗人
眾生都有罪
大家都係同謀者?
我無諗過殺人犯
就係揾唔到佢嘅破綻
噉點解你唔放過佢
佢想做個好人
我哋捉人不係要令佢哋變做好人
噉係為乜?
為咗法呀
如果法並唔能夠令一個人變好嘅話
噉法有啲乜用?
真正武功高強嘅人
係可以開合佢嘅穴道控制佢嘅性格
你唔好以為殺人表面改邪歸正
就係好人
你都係去一次連州
查明之後
即刻返來揾我
百九
你要小心
你知你身體乜問題
唔好以為你自己真係識武功
你乜意思啊?
你唔係話呢個人武功高強
你係話…
佢會殺我滅口?
總之小心啦
食多啲
唔好顧自己食 有客人喺度
夾多啲啊 唔好客氣啊
食多啲
徐百九
你係 你係邊度人啊?
潮州府城
唔遠喎 好近啊
聽講你鄉下喺連州?
噉離呢度咪好遠？
喂你咁遠來到呢條村
唔係好鍾意呢度
就係好討厭嗰度
我鍾意呢度
你鄉下咁近
你咪經常可以返去?
我聽人講你嗰邊天氣好好喎
嗯…
家父過咗身
家母另嫁
我就好少返去
不過離開得耐 有時都會想返去
聽講你離家十年嘑
你唔會掛住屋企人咩?
有無諗過返去啊?
無諗過
曉天出世之後
都無帶佢返去見佢阿爺啊
來 食嘢啦 食多啲啊
方正話…
你以前養過一匹馬
普通人家好少會養馬㗎
真係少見
公定乸㗎?
係…
我養過一匹馬
後來俾我爹殺咗
我爹知道我同匹馬感情好好
佢 殺咗佢
然後畀我食
食嗰時我唔知
佢同我講
佢話連你最心愛嘅馬都可以食
呢個世上重有乜好驚
重有乜事情可以難倒你
你話噉嘅屋企我想唔想返去?
好食㗎?
唔好食
都夜嘑
咁夜㗎嘑
噉我…
沖個涼先
客房喺樓上嗎?
唔使招呼
得 得
殺手暴懨之氣積聚多年
面色會變得蒼白
眼珠亦會變成綠色
而且全身有一股陰森森冷冰冰嘅殺氣
點解你對眼唔係綠色嘅?
飲唔飲水?
我頸渴
凡吾族子弟
達成人之年
從此容體正
而後禮義備
以正君臣
劉開泰
劉方正
劉天祥
劉天來 更衣之後 你大個仔㗎嘑
一拜
再拜
上香
頭先你個樣好似好感動
係咪?
到底係乜原因
會令一個人離家十年
連自己嘅姓都可以改埋嘅呢?
人唔可以改變咩
我曾經捉過一個少年
就係我以為佢會改變
所以決定放咗佢
無諗到佢返去之後
竟然毒死咗佢父母
你話
佢跑去另一條村改名換姓
係咪就可以變做另一個人?
我真係唔知
你想捉我
我係一個殺人犯
我曾經喺連州坐過十年監
嗰陣時我重喺龔家莊
我爹係一個屠夫
嗰陣時 有另一個屠夫問我哋借錢
但係無錢還
我爹話
人同畜牲其實無分別
呢個人比畜牲重賤
因為佢貪
然後我爹畀把刀我
我一刀一刀噉斬落去
一啲感覺都無
突然間我停咗
我聽到屠夫個仔喺度喊
個孩子未斷氣
佢一直望住我
原來我爹係錯㗎
人唔係畜牲
你殺咗人無可能淨係判十年
十年前有一次大赦吖嘛
我知道要抹走我嘅過去
一定要離開家鄉重新來過
我要做劉金喜
我差少少就可以
爹買賣就來開始嘑
請你離開呢度
好嗎
爹快啲落來啦!
徐百九你都一齊來啊!
好 馬上來
快啲啊!
來嘑
去玩啊
點解佢嘅氣場比一般人強?
佢發出嘅外氣
連烏蠅都唔敢飛近
佢呃你㗎
一個普通屠夫嘅仔
邊有咁高嘅武功?
試下我保證斬唔入
又話斬唔入?
城頭樹梢皆向天問
誰人冤屈劃成罪人?
留難金喜於我心不忿!
凡人問個公允路難行
抬頭月似彎彎之刀刃
衰人你快離開呢度!
無船為你開身不必問
無人為你將信轉送人
你話你討厭唔討厭?
我已經查清楚
連州根本就無龔家莊
連州所有嘅屠夫入面
都無一個姓龔嘅
不過十年前…
的確有宗屠夫家滅門案
一個姓張嘅屠夫
借咗錢 無錢還 結果全家被殺
佢哋俾人剁成碎肉做成肉包
分畀啲村民食
啲村民重話
從來未食過咁香嘅肉包
呢件事 你應該有印象
點啊 無事吖嘛?
無 無事
慢慢就慣 做得耐就適應
個個捕頭都知
呢個七十二地煞以前係西夏族人
原本同我哋中原人一樣知書達禮
但係當年整族八十萬人被屠殺清光
而家變成三不像
割鮮而食 死而不葬
茍延殘喘
係為咗報八十萬同族嘅仇
可能係我哋嘅報應
嗰宗案件之後…
七十二地煞嘅二當家就失咗蹤
劉金喜來到呢條村
大概…
都有十年嘑嗬?
佢就係唐龍
你的確失蹤十年
但你無坐監
你係殺咗屠夫一家
但你唔係屠夫個仔
你係七十二地煞嘅二當家
返縣城領牌票捉拿疑犯
徐百九你去邊度?
你係咪返縣城?
係
呢件事終於可以告一段落
你嘅傷好得幾快呀
大夫話如果再入半分
就會傷到內臟
恐怕就無得救
你真係夠運啊
定係你夠運?
我知道有條捷徑
我可以帶你走
我怕你天黑之前去唔到鳳城投棧
噉就麻煩
呢條捷徑無幾個人知道
後來俾我發現
返去之後你真係會銷案?
會
會銷案
你唔信我?
我哋就喺呢度分手
一直向前走
大概半個時辰…
就會出到大路
再行多陣…
就係鳳城
你重唔走?
噉我走嘑
原來嗰條路真係可以直通鳳城
點解佢唔殺我?
徐百九
你都跟咗我十年重係咁天真?
捕頭今次唔同
我手下嘅捕快係有十幾個
但而家可以調動嘅 全部都係老弱殘兵
再唔係你就去揾罪犯
但係罪犯捉罪犯…
恐怕無邊個捕快有噉嘅膽量
徐百九
我勸你都係收手
唐龍又唔係通緝犯
你憑乜來我呢度攞牌票?
七十二地煞罪大滔天
唐龍係二當家當然要捉
罪証?
就算你籌到買牌票嘅錢
都怕你無命返來
噉我就告上京城!
大膽!
唔使講 你要幾多錢?
二十兩銀
乜話?
我一年嘅俸祿得四兩?
邊度有二十兩!
今日嘅辦公時間完
你籌到二十兩銀
再來揾我
我無諗過我要求一個我最唔想求嘅人
我嘅妻子
我會還畀你
生意好嗎?
我裝柱香畀外父就走
唔好嘑
我怕爹唔高興
佢臨走前…
交帶過
噉你呢?
重係覺得我錯?
重緊要咩?
我爹賣假藥係唔啱
但係嗰批藥…
又唔會食死人
當時佢跪喺你面前
低聲下氣噉求你
你都唔肯放過佢
你係乜心情?
無論係邊個犯法
我都要捉
而且你爹賣假藥 判罪好輕
何必自殺
我知道
你講過嘑
我諗你係唔會原諒我
你覺得係咩
唔原諒…
係要心裏重在乎
到底法係咪真係比人重要?
捕頭
到底呢個係乜世道?
係乜世道就做乜人
你以為自己可以作主咩?
徐坤你帶我去邊?
唔係去攞賞金咩?
你嘅話自己同教主講
你係話
我哋嘅唐龍就喺你講嘅嗰條村?
係
你重話…
唐龍而家有兩個仔?
係
一個係親生
一個係佢妻子以前同另一個男人生嘅
你話我知…
係因為你知道我想知唐龍嘅行蹤?
徐坤乜意思啊?
點啊
你唔向三十六天罡告密
亦唔去黑龍幫告密
偏偏來呢度
係因為你知道…
唐龍同我哋嘅關係最密切
係咪啊?
唔係
教主誤會
唔係噉
救我 徐坤 救我
徐坤 救我
你話佢知
唐龍係我乜嘢人
唐龍…
係教主嘅親生仔
你來告密
係要我親手殺死自己個仔
你…
你好大嘅膽!
你哋講
我應唔應該殺唐龍?
點呀?
我應唔應該殺唐龍?
你哋無一個似唐龍
無一個似唐龍
教主嘅意思係…
叫唐龍返來!
喔嘛咪叭咪哄…
你以前係耕田個嗬?
係
佢哋唸緊乜經?
佢哋係求土地神保佑
為小生靈超度
你諗下
一翻泥土
點都會傷到裏面嘅小生命
金喜英勇捉賊嘅事跡
我哋今日正式寫入族譜
金喜為人正直
乃係本村之福
今次嘅功德將長留族譜
成家族光榮
為日後族人
學習嘅典範…
見到十三娘重唔下跪
跪低!
我係劉金喜
劉金喜
我係劉金喜
你認唔認?
爹!
你認唔認?
我同我仔講嘢
你哋嘈乜嘢!
嘈乜嘈 收聲!
唔准嘈!
你重話你唔係唐龍
我屋企着火
好大火!
我唔會跟你返去
你知係邊個要你返去
佢係唔會放過你㗎
你係唐龍
你重係唐龍
我倒杯水畀你
村長話聽日大家暫時避上天寨
我執好嗮啲嘢㗎嘑
你啲嘢我都執好嗮㗎嘑
啱嘅
你乜意思?
我唔可以同你哋上天寨
噉我哋走 我哋唔好上天寨
我哋…
我哋逃 我哋去第二個地方
我哋離開劉家村好唔好
無用㗎 阿玉…
你而家唔可以講呢啲
來 飲啖水先 飲啖水
你噉講 太遲嘑
你而家講呢啲 太遲嘑 知唔知
多謝你畀我做咗十年劉金喜
但係我唔係劉金喜
金喜
如果嗰日喺河邊
你遇到嘅係第二個女人
你係咪一樣都會留低?
大人你放過佢哋啦
你殺我啦 唔關細路事㗎
大人我求下你
哥哥…
求下你放咗我…
哥哥…
對唔住
發生乜事啊?
會唔會真係七十二地煞嘅人來過
噉 死嘑
我哋捉咗唐龍
七十二地煞都會中途攔截
佢哋一定唔會罷休 會返轉頭
既然係噉 就等佢哋互相殘殺
殺清光 我哋先至返來
殺清光 先入來 有乜用啊?
就算你將佢捉返去 佢都係要死
徐百九你究竟想點啊?
我就係要捉佢返去受審啊
又話唔返來?
呢個就係唐龍?
七十二地煞嘅唐龍
佢哋一定會返來
徐百九我哋喺村外邊
等佢哋互相殘殺
唔得全部都要留低
要留你自已留
我哋喺外面等
等你哋打完 我哋再來收屍 走
嗰天喺樹林…
你點解唔殺我?
因為你答應唔返來
你信啊?
我信
阿玉曾經同我講
佢話
徐百九其實係一個心腸好嘅人
但係佢自己都唔知道
無噉嘅事
呢個世界根本無乜叫好人
人嘅身體好奇妙 可以呃人
我就係要用你嘅身體來呃一次
唐龍
你一定要死
人嘅死分三個階段
瀕死期、死亡期同完全死亡
瀕死期表面睇上去
好多人都會誤以為死亡
我要你首先進入呢一個階段
進入瀕死期 人喺深度昏迷狀態
唔識武功嘅人根本無辦法分辨
真係死咗?
要瞞過七十二地煞
我哋要再冒險
你要進入第二個階段死亡期
七十二地煞來到嘅時候
我會用力打你頸上嘅「迷走神經」
你嘅大動脈受創你就進入死亡期
呼吸同心跳會完全停止
失去所有生命特徵
你嘅神經會出錯記憶感觀會發生錯亂
只係呢個狀態最多可以維持十五分鐘
如果時間一過你重未醒
噉 你嘅假死就會變成真死
我哋要將唐龍嘅屍體帶返衙門
請你哋讓路!
係你哋害死咗唐龍!
朵阿…
諾資爹
魂去不歸來
歸來…快歸來
兄弟快歸來
魂去歸來…
邊個係唐龍嘅仔?
你哋話我知邊個係唐龍嘅仔?
佢叫曉天
今年四歲
我將唐龍殺人之手
還返畀七十二地煞
斷咗手 以後就唔再係地煞嘅人
就為咗呢十年
你放棄咗一個二十年嘅嘅家?
我弟唐龍…
死咗嘑
我弟唐龍死咗嘑!
我兄唐龍死咗嘑!
你自已畀個交代教主
佢喺你屋企等你
好聽好聽…
再唱一遲 爺爺鍾意聽
大拇哥 二拇弟 中三娘 四小弟
五姑娘睇大戲
爺爺最鍾意聽細路仔嘅歌聲
中三娘 四小弟 五姑娘 睇大戲
好聽好聽…
以後日日都唱畀爺爺聽
爹
乜嘢話?
我已經唔係地煞嘅人
人齊嘑
食飯嘑
你爹細個嗰陣
生得好似我
特別係佢嬲嘅時候
完全同我一樣
就算走散咗
都無可能返唔到屋企
你話係咪啊?
你點解岌頭?
而家睇來
佢根本一啲都唔似我
反而呢個孫
比佢細個嗰陣更似我
豆豆好食
曉天
來 食豆豆
食豆豆 長肉肉
唔食豆豆 人瘦瘦
我無叫你唱啊
食豆豆長肉肉
唔食豆豆人瘦瘦
我無叫你唱啊
食豆豆 長肉肉
唔食豆豆人瘦瘦
無叫你唱
唔好啊 我求下你
我求下你 唔好啊…
求求你
以後要聽話 知唔知
你爹細個嗰陣
最怕我出門
有一次我出門返來
見佢將門口啲樹葉都斬嗮落來
我問佢點解
佢話
有一次我講過
當門口嘅樹葉都跌嗮落來嘅時候
就係阿爹返來嘅時候
所以佢將門口棵樹嘅樹葉斬嗮落來
然後又問
「樹葉都跌嗮落來嘑」
「阿爹點解重未返啊?」
後來我燒咗棵樹
我憎…
我憎佢令我個仔失望
衰仔!
由嗰陣開始
我次次出門
我仔都要我帶住佢
佢話
門口棵樹無咗
你點返來啊?
我已經將手還返畀你
我同你再無關係
我畀你走
我係個公平嘅人
走一個…
補一個
你身上嘅血係我㗎
佢身上嘅血亦都係我㗎
你嘅血…
唔再係我哋西夏人嘅血!
唔使惜住!
天下不容我哋西夏人
你竟然忘記咗?
重學佢哋成家立室?
你呢個叛徒
支針重喺腳底…
再補一針!
天要你做我仔
又要你背叛我
我殺你
唔係我嘅錯!
偵查終結
丁巳年霜降
曉天
要多啲飯定係湯?
湯
慢慢食
金喜
今晚見